Tsogó ámōs ó ngābə́ tə́lə̄ á ńkǒl Horeb, á mís mə́ Zāmbá woe, Ǹtondôbə nyé ai ma nâ: “Manága kóan áyōm bod dóe, bə́ zu wóg bībúg byáma, nə́ bə́ yə́gē ḿból báyəan ma mbáda á ńgūmā ńtíé enyiŋ wábán, bə́ tə́bə̄lē fə̄ bɔ́n bábán nálā” 11Ńdɔ̄ mǐ ngáman sɔ́ myāsúbu, mǐ ńtə́lə̄ á məsigi mə́ ńkǒl, ǹsum ńkabag ndóan ó yóŋō á ǹkǒl á kələ kwí á ébā yób, yób ásə̄ á ndiim ai míńkúd mí dzimbigi ai mvám zə̌ yaŋ. 12Ǹtondôbə ǎ ngáyédan hḿ mína ǹkɔ́bɔ̄ wóé á zāŋ ǹkabag ndóan étē. Kíŋ kīŋ ńdzɔ o wógo, həda á yén mod, təge, hə kíŋ kīŋ.